

**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA DE REVIZUIRE A DECIZIEI ETAPEI DE ÎNCADRARE**

**Nr. 422 din 18 SEPTEMBRIE 2015**

**NR. 503 din 15 SEPTEMBRIE 2017**

Ca urmare a solicitării de revizuire a Deciziei etapei de încadrare nr. 422 / 18.09.2015, adresată de P.F.A. BUMBU VICTOR ANDREI, cu sediul în: localitatea Zagra, nr. 350, comuna Zagra, județul Bistrița-Năsăud, pentru proiectul: *"Construire agropensiune turistică", prin P.N.D.R. 2017-2013,* propus a fi amplasat în:localitatea Suplai, extravilan, fn, comuna Zagra, judeţul Bistriţa-Năsăud, înregistrată la Agenţia pentru Protecţia Mediului Bistriţa-Năsăud sub nr. 10.100/01.09.2017, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de *13.09.2017*, revizuirea D.E.Î. nr. 422 / 18.09.2017, emisă pentru proiectul: *"Construire agropensiune turistică", prin P.N.D.R. 2017-2013,* propus a fi amplasat în:localitatea Suplai, extravilan, fn, comuna Zagra, judeţul Bistriţa-Năsăud, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*a) proiectul intră sub incidenţa HG nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2, la punctul 10, lit.b): "proiecte de dezvoltare urbană, inclusiv construcția centrelor comerciale și a parcărilor auto";*

*b) pentru proiectul propus a fi realizat prin P.N.D.R 2007-2013, titularul a obținut de la A.P.M. Bistrița-Năsăud Decizia Etapei de Încadrare nr. 422/18.09.2015.*

 *Varianta reglementată:*

 *Amplasamentul are suprafața totală de 5.390 m2 și următorul bilanț teritorial:*

 *- suprafață construită totală Sc = 237,00 m2;*

 *- S alei si parcaje propuse (pietruite): 450 m2;*

 *- S terase/platforme: 75,00 m2;*

 *- S spatiu verde amenajat: 132.00 m2;*

 *- S spatii verzi intretinute: 4496.00 m2;*

 *Funcțiunile propuse pe niveluri sunt:*

 *- demisol: spațiu tehnic (centrala termică);*

 *- parter: hol, windfang, sas, recepție, bucătărie, sală de mese, oficiu, spălător, grupuri sanitare pentru personal și clienți, oficiu,depozit, 2 camere din structura de cazare-fiecare cu terasă proprie și 2 terase separate, aferente imobilului;*

 *- etaj: 6 camere de cazare duble, cu baie proprie și terasă, hol acces.*

***Capacitate de cazare: 16 locuri;***

*c) din motive tehnico-economice, proiectul propus a fost modificat, iar titularul a notificat A.P.M. Bistrița-Năsăud și a solicitat revizuirea actului de reglementare obținut.*

*Situația actuală: bilant teritorial propus :*

*S teren studiat: 5390 mp*

*S contruita existenta: 0 mp*

*S construita propusa: 167.90 mp*

*S desfasurata totala existenta: 0 mp*

*S desfasurata totala propusa: 371.08 mp*

*S desfasurata supraterana propusa: 335.80 mp*

*P.O.T. existent: 0 %*

*C.U.T. existent: 0*

*P.O.T. propus: 3.12 %*

*C.U.T. propus: 0,06*

*S alei si parcaje propuse : 505 mp*

*S platforme/scari propuse: 151.15 mp*

*S spatiu verde amenajat propus: 70 mp*

*S spatii verzi intretinute propuse: 4495.95 mp,*

*iar funcțiunile pe niveluri:*

 *- demisol: spațiu tehnic (centrala termică) și spațiu depozitare;*

 *- parter: hol, windfang, sas, recepție, bucătărie, sală de mese, oficiu, spălător, grupuri sanitare pentru personal și clienți, oficiu, depozit și 2 terase separate, aferente imobilului;*

 *- etaj: 5 camere de cazare duble, cu baie proprie și terasă, hol acces.*

***Capacitate de cazare: 10 locuri;***

*- accesul la obiectiv se face din drumul județean DJ 172;*

*- utilități:*

 *- alimentare cu apă din puț săpat,*

 *- evacuare ape uzate menajere în bazin bidanjabil cu V = 25 m3,*

 *- energie electrică: un kit de panouri fotovoltaice, cu o putere instalaă de 5,25 kW-producție medie 16,5 kWh/zi și suplimentar un generator electric cu putere de 7,15 kVA, cu combustibil motorină*

 *- apă caldă și încălzire spații: centrală termică cu combustibil solid (lemn și deșeuri din lemn) și pentru perioada caldă a anului, 2 panouri solare;*

*- unitatea va fi deservită de 2 persoane;*

*- pentru vidanjarea bazinului și colectare deșeuri menajere se vor încheia contracte cu operatorii din zonă (SC AQUABIS SA și SC SUPERCOM SRL);*

*d) în etapa de realizare a investiţiei şi după punerea în funcţiune a obiectivului nu se utilizează substanţe toxice şi periculoase sau tehnologii care să inducă risc de accidente;*

*e) proiectul nu are efecte cumulative cu alte proiecte/construcții de același tip existente în zonă – amplasament în zonă cu terenuri agricole;*

*f) dintre resursele naturale se vor utiliza agregate naturale (nisip, pietriș, balast) în etapa de realizare a investiției;*

*g) la faza de realizare a proiectului rezultă deşeuri de construcție, care vor fi valorificate prin agenţi economici autorizaţi şi deşeuri de tip menajer, care vor fi predate operatorului de salubritate din zonă, iar în perioada de funcționare, deșuri de tip menajer, cu aceeași finalitate;*

*h) proiectul este situat în afara zonelor de protecţie specială sau arie în care standardele de calitate ale mediului, stabilite de legislaţie, au fost depăşite;*

*i) prin respectarea măsurilor preventive şi de protecţia factorilor de mediu, probabilitatea impactului asupra factorilor de mediu este redusă;*

*j) din analiza listei de control pentru etapa de încadrare, finalizată în şedinţa Comisiei de Analiză Tehnică, nu rezultă un impact semnificativ asupra mediului al proiectului propus;*

*k) pe parcursul derulării procedurii de mediu, anunțul public privind revizuirea D.E.î. nr. 422/2015 a fost mediatizat prin: afişare la sediul titluarului, la Primăria Comunei Zagra, publicare în presa locală şi afişare pe site-ul şi la sediul A.P.M. Bistriţa-Năsăud.*

*Nu s-au înregistrat observaţii/contestaţii/comentarii din partea publicului interesat.*

**II.** Motivele care au stat la baza luării deciziei etapei de încadrare în procedura de evaluare adecvată sunt următoarele:

*a) proiectul propus nu intră sub incidenţa art. 28 din Legea nr. 49/2011 pentru aprobarea, cu modificări, a O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice ÷ amplasament în afara ariilor naturale protejate;*

Condiţii de realizare a proiectului:

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

*3. Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor terenul afectat de lucrări se va aduce la starea iniţială.*

*4. Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

*5. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi).*

*6. La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor. Deşeurile de construcţie şi deşeurile menajere vor fi transportate şi depozitate prin relaţie contractuală cu operatorul de salubritate din zonă, iar deşeurile valorificabile se vor preda la societăţi specializate, autorizate pentru valorificarea lor.*

*7. Pământul rezultat din săpături şi din excavaţii va fi utilizat pentru lucrări de nivelare la finalizarea lucrărilor.*

*8. La refacerea zonelor afectate de activităţile de construire se interzice înierbarea spaţiilor verzi aferente proiectului cu specii vegetale de provenienţă alohtonă, pentru a evita introducerea de specii invazive pe suprafeţele din vecinătatea amplasamentului studiat;*

*9. Se interzice accesul de pe amplasament pe drumurile publice cu utilaje şi mijloace de transport necurăţate. Titularul activităţii are obligaţia asigurării cu instalaţiile necesare acestui scop - instalaţii de spălare şi sistem colector de ape uzate.*

*10. Nu se vor executa lucrări de reparaţii a motoarelor, schimbarea uleiului de motor şi hidraulic în zona de implementare a proiectului.*

*Se vor lua toate măsurile pentru prevenirea poluării solului şi apei cu uleiuri, lubrefianţi şi carburanţi.*

*113. Organizarea de șantier, care presupune doar amenajarea unei platforme balastate, montarea unui container metalic tip pentru dirigintele de șantier și a unui grup sanitar ecologic, se va face strict în incintă, fără afectarea de spații suplimentare. Toate materialele necesare se vor aduce pe amplasament doar la momentul punerii lor în operă, titularul dispune de un parc auto modern și de o bază de producție unde va soluționa toate lucrările de reparații curente, schimburi de ulei, alte operațiuni necesare.*

*12. La execuția lucrărilor se vor respecta întocmai cele menționate în memoriul de prezentare (date, parametrii), justificare a prezentei decizii;*

*13. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare și se va solicita autorizație de mediu.*

**Prezentul act de reglementare este valabil pe toată perioada punerii în aplicare a proiectului.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

**Nerespectarea prevederilor prezentului act se sancționează conform prevederilor legale în vigoare.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

 **Menţiuni despre procedura de contestare administrativă şi contencios administrativ.**

 Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de H.G. nr. 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

 Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

 Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condiţiile cerute de legislaţia în vigoare, considerându-se că acestea sunt vătămate într-un drept al lor sau într-un interes legitim.

 Soluţionarea cererii se face potrivit dispoziţiilor Legii nr.554/2004, cu modificările ulterioare.

 Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

 Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

 **Procedura administrativă prealabilă este gratuită**.

 DIRECTOR EXECUTIV, ŞEF SERVICIU

 AVIZE, ACORDURI, AUTORIZAŢII,

 biolog-chimist Sever Ioan ROMAN

 ing. Marinela Suciu

 ÎNTOCMIT,

 ing. Georgeta Cosma